text: بريكة، القرية الصغيرة اللي كنت استنّا روح عليها بكل عطلة طويلة. بريكة مكان فقير كثير، الناس فيها بيزرعوا باذنجان بالحاكورة1 ليعملوا مقالي، أو بيْسَلْقوا2 بالكرم ليعملوا خبَّيزي3. بتذكر حالي قاعدة بالميكرو الجاي4 من الشّام، عبستنّا5 وصّل لهنيك، بابا حدي و قاعدة عباكل كرواسان شوكولا صغير من كيس لونه بنّي، و عبحاول قد ما فيني امنع حالي من إنّي خلصه منشان يضل شوي لمرح و داني.
text: #000001
text: خلونا نجي لمارينا. مارينا و بيت جدي في بينهن كَرْم7، تلث دقايق مشي و بتصير عندن. عنّي أني و مارينا ما بعرف شو إحكي. مارينا هيّي الطفولة و بداية المراهقة. كيف كنا نطلع عشجر الزّتون بطقّة الظّهر، و نتمشّى المسا للبركة، هالتلث شوارع اللي كنّا نمشيهن كانوا شي كبير النا، خصوصي إذا خالتي ديانا ،امها لمارينا، جهّزتلنا سندويشات زعتر مسخّنة تناكلن عالطريق.
text: #000003
text: بتذكر إنه مارينا و تيتا ما كان عندن ديجيتال، لآخر تلث، أربع سنين قبل ما فل. قدّيش كان إنجاز عظيم، انو نعمل حالنا نايمين بالبيت، المكوّن من غرفة و مطبخ، و بالسّر نتفرّج عرياح الخماسين مع خالتي ديانا مع إنها تكون موطّاية الصوت. بتذكّر كيف كنت فيق عصوت حكم العدالة عند تيتا، و كيف داني كان يقلده و كيف كانت السما صافية و الجو برود، و كيف كنت حس حالي كثير فخورة لما تيتا تصبّلي متّة معهن لأني صرت صبيّة. بتذكر استيلّا، الكلبة اللي ما كان خالي حسّان يربطها. بتذكر كيف كنت اتطلّع عبيت التّيتا و ازعل، إزعل إنه البيت كثير فقير و أرضه بَطون8، و اتخيل حالي مهندسة بس إكبر و عم صمّمه من جديد، بس تيتا بطّلت هنيك وكل من مرح و مارينا تزوجوا.
text: #000004
text: بزعل بس اسمع كيف بريكة عبتتغير، كيف عبيغيروا العمار القديم و يعملوا كلشي جديد. ما بحب الشكل الجديد، كثير بحسه بعيد عن بريكة اللي بحبها، اللي فيها بيوت من حجارة سود. بزعل لأني اضطريت فل؛ كلشي عبيتغير بغيابي، بطّلت جزء منها. بزعل لمّا بيخطرلي إنّي مش ممكن شوفها مرة ثاني. قدّيشني رح حسها ذكريات بنت صغيرة، عمرها عشر سنين. قديشني مش رح صدق انه كل شي صار بهالمكان.
text: #000006
text: مساحة أرض خالية بين المنازل القرويّة.
  يجمعون الأعشاب و النبتات البريّة الصالحة للأكل من الأرض غير المحروثة.
  نبات أخضر ذو أوراق عريضة عادة يفترش الأرض غير المحروثة أو يتسلق أحيانا على نباتات أخرى، صالح للأكل بعد الطبخ أو القلي.
  مساحة من الأرض مزروع فيها كرمة عنب.
  مادة البيتون المستخدمة في بناء السطوح، أحيانا تفرش على أرضية المنازل كبديل رخيص الثمن و سهل التنظيف.
  الصور: عمرو الفحّام
text: #000007
text: حُبٌّ في بلدٍ غريب
text: #000008
text: السّعي وراء المجهول
text: #000010